सरकार हरक़त में आई, पीएम ने बैठक बुलाई  
अन्ना हजारे की टीम के साथ बातचीत के बाद वित्त मंत्री प्रणब मुखर्जी देर रात प्रधानमंत्री मनमोहन सिंह से मिले।
जन लोकपाल बिल के लिए अन्ना हज़ारे की मुहिम रंग लाती दिख रही है। इस मुद्दे पर अन्ना की टीम के साथ बातचीत के बाद वित्त मंत्री प्रणब मुखर्जी देर रात प्रधानमंत्री मनमोहन सिंह से मिले।   प्रणब मुखर्जी को सरकार की ओर से बातचीत के लिए नियुक्त किया गया है। प्रणब ने टीम अन्ना के साथ पहले दौर की बातचीत की जानकारी प्रधानमंत्री को दी। बताया जा रहा है कि दोनों पक्षों के बीच बातचीत काफ़ी सकारात्मक रही और कई अहम पहलुओं पर एक राय बनी। अब सुबह इस मसले पर प्रधानमंत्री आगे की बातचीत करेंगे और दोपहर तीन बजे सवर्दलीय बैठक होगी।  माना जा रहा है कि बुधवार को सरकार की ओर से कोई अहम ऐलान हो सकता है।